

ОБЯСНИТЕЛЕН МЕМОРАНДУМ

1. КОНТЕКСТ НА ПРЕДЛОЖЕНИЕТО

На 11 март 2020 г. Световната здравна организация (СЗО) обяви избухването на заразата от коронавирус за пандемия. Оттогава държавите по света приеха извънредни мерки, за да отговорят на избухналата зараза и да я ограничат.

Кризата, причинена от пандемията от COVID-19, оказва голямо въздействие върху всички общества по света — като се започва от системите за здравеопазване и се стига до тежки глобални социални и икономически последици. Това представлява значително предизвикателство за трети държави със слаби институции и/или изправени пред конфликти или други кризи, като природни бедствия. Вероятно е уязвимите групи, включително бежанците и разселените лица, да бъдат изложени на особен риск. Стратегията за реагиране на Съюза следва да бъде всеобхватна, съгласувана и интегрирана, като се обърне внимание на предизвикателствата пред общественото здраве и социално-икономическите предизвикателства, както и на непосредствените хуманитарни нужди, породени или задълбочени от пандемията.

Тази извънредна ситуация изисква последователен и единен подход на равнището на Съюза. Ето защо са необходими значителни публични и частни инвестиции, за да се намерят решения на предизвикателствата, свързани с пандемията от COVID-19.

Поради това Комисията предлага амбициозен пакет, включващ предложение за създаването на Инструмент на Европейския съюз за възстановяване. В допълнение към подкрепата за икономиките както в рамките на ЕС, така и в трети държави, инструментът следва също така да засили хуманитарната помощ на ЕС и да подкрепи изграждането на капацитет за подобряване на предотвратяването на бъдещи кризи и подготвеността за тях.

Предлага се тези мерки да се осъществяват в рамките на конкретни инструменти и програми на Съюза в съответствие с приложимите актове на Съюза, с които се определят правила за тези инструменти и програми.

Поради това е необходимо да се осигури възможност за изпълнението на посочените мерки посредством механизмите за изпълнение съгласно Регламент (ЕО) № 1257/96 на Съвета от 20 юни 1996 г. относно хуманитарната помощ

2. ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

• Правно основание

Основание за действията на ЕС е член 214, параграф 3 от Договора за функционирането на Европейския съюз.

• Субсидиарност и пропорционалност

В обяснителния меморандум на предложението за Регламент за създаване на Инструмент на Европейския съюз за възстановяване се излагат подробно съображенията, свързани със субсидиарността и пропорционалността.

• Избор на инструмент

Настоящият регламент изменя Регламент (ЕО) № 1257/96 на Съвета от 20 юни 1996 г. относно хуманитарната помощ.

3. РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИТЕ НА ВЪЗДЕЙСТВИЕТО

• Консултации със заинтересованите страни

В приложение 8 към работния документ на службите на Комисията SWD (2018) 337 final[[1]](#footnote-2) е предоставена допълнителна информация. Допълнителна информация относно консултациите със заинтересовани страни е на разположение също така в интернет[[2]](#footnote-3).

• Оценки на въздействието и други оценки

В приложение 8 към работния документ на службите на Комисията SWD (2018) 337 final е предоставена допълнителна информация. Също така се извършват редовно оценки на хуманитарната помощ, които са на разположение в интернет[[3]](#footnote-4).

4. ОТРАЖЕНИЕ ВЪРХУ БЮДЖЕТА

Съюзът ще предостави на разположение финансиране за изпълнението на програмата за хуманитарна помощ. Сума в размер на 5 468 000 000 EUR (по текущи цени) ще бъде с източник финансиране от Инструмента на Европейския съюз за възстановяване.

Повече подробности относно отражението върху бюджета са предоставени в законодателната финансова обосновка.

5. ДРУГИ ЕЛЕМЕНТИ

• Подробно разяснение на отделните разпоредби на предложението

Правната рамка се състои от целеви изменения на Регламент (ЕО) № 1257/96 на Съвета от 20 юни 1996 г. относно хуманитарната помощ

Основните въведени изменения имат за цел:

* да се осигури възможност за изпълнение на мерките, предвидени в предложението за Регламент за създаване на Инструмент на Европейския съюз за възстановяване, чрез механизмите за изпълнение на хуманитарната помощ;
* да се осигури възможност за финансиране от Инструмента на Европейския съюз за възстановяване като външни целеви приходи в съответствие с член 21, параграф 5 от Финансовия регламент;
* да се гарантира спазването на целевите срокове, посочени в член 4 от предложението за регламент за създаване на Инструмент на Европейския съюз за възстановяване чрез съответни препратки.

2020/0110 (COD)

Предложение за

РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА

за изменение на Регламент (ЕО) № 1257/96 на Съвета от 20 юни 1996 г. относно хуманитарната помощ

ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

като взеха предвид Договора за функционирането на Европейския съюз, и по-специално член 214, параграф 3 от него,

като взеха предвид предложението на Европейската комисия,

след предаване на проекта на законодателния акт на националните парламенти,

в съответствие с обикновената законодателна процедура,

като имат предвид, че:

(1) Кризата, свързана с пандемията от COVID-19, оказва голямо въздействие върху обществата по света — от системите на здравеопазване до причиняването на тежки социални и икономически последици, като същевременно поражда и задълбочава хуманитарни потребности.

(2) Особено уязвими на въздействието на пандемията са третите държави със слаби държавни институции. Това ще доведе/доведе до нарастване на търсенето на структурите за хуманитарна помощ с цел осигуряването на незабавна, ефективна, ефикасна и съгласувана реакция и оказването на подкрепа на местните общности от трети държави. Стратегията за реагиране на Съюза следва да бъде всеобхватна, съгласувана и интегрирана, като се обърне внимание на предизвикателствата пред общественото здраве и социално-икономическите предизвикателства, а също и на хуманитарните предизвикателства. По-специално уязвимите държави и население са изложени на риск и се нуждаят от помощ, подкрепа и защита.

(3) В съответствие с Регламент [Инструмент на Европейския съюз за възстановяване] и в рамките на определените в него ресурси, по линия на хуманитарната помощ следва да се предприемат мерки за възстановяване и устойчивост с цел да се преодолее безпрецедентното въздействие на кризата, свързана с COVID-19. Тези допълнителни ресурси следва да се използват по начин, който да гарантира спазването на сроковете, предвидени в Регламент [Европейски инструмент за възстановяване].

(4) Поради това Регламент (ЕО) № 1257/96 следва да бъде съответно изменен,

ПРИЕХА НАСТОЯЩИЯ РЕГЛАМЕНТ:

Член 1

Регламент (ЕО) № 1257/96 се изменя, както следва:

(1) Вмъква се член 14а:

„Член 14 a

**Ресурси от Инструмента на Европейския съюз за възстановяване**

Мерките, посочени в член 2 от Регламент [Европейски инструмент за възстановяване], се изпълняват по настоящата програма чрез сумите, посочени в член 3, параграф 2, буква а), подточка vii) от същия регламент, при спазване на член 4, параграфи 4 и 8 от него.

Тези суми ще представляват външни целеви приходи в съответствие с член 21, параграф 5 от Финансовия регламент.

Член 2

Настоящият регламент влиза в сила на двадесетия ден след деня на публикуването му в *Официален вестник на Европейския съюз*.

Настоящият регламент е задължителен в своята цялост и се прилага пряко в държавите членки в съответствие с Договорите.

Съставено в Брюксел на […] година.

За Европейския парламент За Съвета

Председател Председател

ЗАКОНОДАТЕЛНА ФИНАНСОВА ОБОСНОВКА

[1. РАМКА НА ПРЕДЛОЖЕНИЕТО/ИНИЦИАТИВАТА 2](#_Toc41651877)

[1.1. Наименование на предложението/инициативата 2](#_Toc41651878)

[*1.2.* Съответни области на политиката (*програмен клъстер*) 2](#_Toc41651879)

[1.3. Предложението/инициативата е във връзка с: 2](#_Toc41651880)

[1.4. Мотиви за предложението/инициативата 2](#_Toc41651881)

[1.4.1. Изисквания, които трябва да бъдат изпълнени в краткосрочна или дългосрочна перспектива, включително подробен график за изпълнението на инициативата 2](#_Toc41651882)

[1.4.2. Добавена стойност от участието на Съюза (може да е в резултат от различни фактори, например ползи по отношение на координацията, правна сигурност, по-добра ефективност или взаимно допълване). За целите на тази точка „добавена стойност от участието на Съюза“ е стойността, която е резултат от намесата на ЕС и е допълнителна спрямо стойността, която би била създадена само от отделните държави членки. 2](#_Toc41651883)

[1.4.3. Изводи от подобен опит в миналото 3](#_Toc41651884)

[1.4.4. Съгласуваност и евентуална синергия с други актове 4](#_Toc41651885)

[1.5. Срок на действие и финансово отражение 5](#_Toc41651886)

[1.6. Планирани методи на управление 5](#_Toc41651887)

[2. МЕРКИ ЗА УПРАВЛЕНИЕ 6](#_Toc41651888)

[2.1. Правила за мониторинг и докладване 6](#_Toc41651889)

[2.2. Системи за управление и контрол 6](#_Toc41651890)

[2.3. Мерки за предотвратяване на измами и нередности 6](#_Toc41651891)

[3. ОЧАКВАНО ФИНАНСОВО ОТРАЖЕНИЕ НА ПРЕДЛОЖЕНИЕТО/ИНИЦИАТИВАТА 6](#_Toc41651892)

[3.1. Функции от многогодишната финансова рамка и предложени нови разходни бюджетни редове 6](#_Toc41651893)

[3.2. Очаквано отражение върху разходите 8](#_Toc41651894)

[3.2.1. Обобщение на очакваното отражение върху разходите 8](#_Toc41651895)

[3.2.2. Резюме на очаквано отражение върху бюджетните кредити за административни разходи 10](#_Toc41651896)

[3.3. Очаквано отражение върху приходите 12](#_Toc41651897)

**ЗАКОНОДАТЕЛНА ФИНАНСОВА ОБОСНОВКА**

1. РАМКА НА ПРЕДЛОЖЕНИЕТО/ИНИЦИАТИВАТА

1.1. Наименование на предложението/инициативата

Предложение за изменение на Регламент (ЕО) № 1257/96 на Съвета от 20 юни 1996 г. относно хуманитарната помощ.

1.2. Съответни области на политиката (*програмен клъстер*)

15 Външна дейност

1.3. Предложението/инициативата е във връзка с:

🞎**ново действие**

🞎**ново действие след пилотен проект/подготвително действие[[4]](#footnote-5)**

X**продължаване на съществуващо действие**

🞎**сливане или пренасочване на едно или няколко действия към друго/ново действие**

1.4. Мотиви за предложението/инициативата

1.4.1. Изисквания, които трябва да бъдат изпълнени в краткосрочна или дългосрочна перспектива, включително подробен график за изпълнението на инициативата

Настоящото целево изменение на Регламента за хуманитарната помощ се предлага в контекста на преразгледаното предложение за МФР (2021-2027 г.), включващо Инструмента на Европейския съюз за възстановяване (ИЕСВ). Този нов инструмент ще предостави средства на хуманитарната помощ, заедно с други програми, за ограничен период от време над таваните за бюджетните кредити за поети задължения и бюджетните кредити за плащания по МФР като външни целеви приходи по смисъла на член 21 от Финансовия регламент.

Осъществяването на съответни действия в рамките на хуманитарната помощ ще има за цел както оказването на подкрепа на трети държави за преодоляването на отрицателните последици от пандемията от COVID-19, така и насърчаването на устойчивост.

1.4.2. Добавена стойност от участието на Съюза (може да е в резултат от различни фактори, например ползи по отношение на координацията, правна сигурност, по-добра ефективност или взаимно допълване). За целите на тази точка „добавена стойност от участието на Съюза“ е стойността, която е резултат от намесата на ЕС и е допълнителна спрямо стойността, която би била създадена само от отделните държави членки.

(1) Разпространението на заболяването от коронавирус („COVID-19“), което на 11 март 2020 г. беше обявено от Световната здравна организация за пандемия, постави под огромно напрежение третите държави, особено онези от тях, които преживяват конфликти или други видове кризи. Осен това, с цел да се ограничи разпространението на заболяването, третите държави приеха набор от безпрецедентни мерки. Тези мерки доведоха до значителни смущения в икономическите дейности, като поставиха допълнителни предизвикателства пред вече отслабените системи на някои от държавите. По-специално тези мерки прекъснаха веригите за доставки и производството и причиниха отсъствия от работното място. В по-общ план тези мерки вече доведоха или ще доведат до сериозно влошаване на финансовото положение на много предприятия в трети държави.

(2) Кризата бързо се разпространи на територията на Съюза и в трети държави. За 2020 г. се предвижда рязко свиване на растежа по целия свят, което може да продължи и през 2021 г. Това може да има особено тежки последици за трети държави и техните групи от уязвими лица (напр. бежанци), по-специално ако е налице съчетание с други предизвикателства, като например конфликти, природни бедствия или срив на здравните системи в трети държави.

(3) Тази извънредна ситуация изисква последователен и единен подход на равнището на Съюза, за да се предотврати по-нататъшното влошаване на състоянието на икономиката и да се насърчи балансираното възстановяване на икономическата дейност, като се осигури приемственост и се увеличат инвестициите за екологичния и цифровия преход. Освен това поради значителните усложнения, настъпили за трети държави и групи от уязвими лица, изправени пред други предизвикателства, например конфликти, бедност и природни бедствия, е необходимо да се създаде инструмент на ЕС за възстановяване с цел да се преодолеят последиците от пандемията на COVID-19 или да се посрещнат нуждите от незабавно финансиране, за да се избегне повторното ѝ възникване.

(5) В допълнение към подкрепата за икономиките както в рамките на ЕС, така и в трети държави, а също и за научните изследвания и иновациите, свързани със здравеопазването и климата, в рамките на Съюза, инструментът следва също така да засили подкрепата, която ЕС може да предостави в случаи на хуманитарни потребности.

(6) Цялостната хуманитарна ситуация, както и търговските и икономическите отношения със съседните и развиващите се страни са от голямо значение за икономиката на Съюза. По тази причина и в съответствие с глобалната роля и отговорност на Съюза, както и с неговите ценности, финансови ресурси от Инструмента на Европейския съюз за възстановяване следва също да се използват чрез ИСРМС за оказването на подкрепа на усилията на посочените държави за борба с въздействието на пандемията на COVID-19 и за възстановяване от нея. Те също следва да бъдат използвани посредством хуманитарната помощ за предоставянето на хуманитарна подкрепа на населението в нужда, включително така необходимата подкрепа за здравните услуги в трети държави.

1.4.3. Изводи от подобен опит в миналото

Опитът от МФР 2014—2020 г. показва, че годишно заделените суми за хуманитарна помощ са били недостатъчни за обхващането на многобройните дълготрайни или нововъзникващи кризи по света. По тази причина трябваше да бъдат добавяни значителни средства чрез Резерва за спешна помощ и други източници. Настоящото предложение е в отговор на допълнителните непредвидени потребности, свързани с COVID-19, като увеличава наличието на допълнителни ресурси над сумите, предвидени в МФР 2021—2027 г.

1.4.4. Съгласуваност и евентуална синергия с други актове

В допълнение към синергиите с ИСРМС настоящата инициатива в контекста на преразгледаното предложение за МФР установява силни полезни взаимодействия между хуманитарната помощ и новия Европейски инструмент за възстановяване, определен с предложения Регламент (ЕС) XXX/XX. Този инструмент ще даде възможност за предоставянето на средства на тези секторни програми за ограничен период от време над таваните на МФР в резултат на взаимното допълване на целите и функционирането на тези инструменти, както и с оглед на обосновката и добавената стойност, представени в раздел 1.4.2 по-горе.

1.5. Срок на действие и финансово отражение

🞎**ограничен срок на действие**

* 🞎 в сила от [ДД/ММ]ГГГГ до [ДД/ММ]ГГГГ
* 🞎 Финансово отражение от ГГГГ до ГГГГ за бюджетни кредити за поети задължения и от ГГГГ до ГГГГ за бюджетни кредити за плащания.

X**неограничен срок на действие**

* Изпълнение с период на започване от 2021 г. нататък,
* последвано от функциониране с пълен капацитет.

1.6. Планирани методи на управление[[5]](#footnote-6)

X**Пряко управление** от Комисията

* X посредством нейните отдели, включително от нейния персонал в делегациите на Съюза;
* 🞎 от изпълнителните агенции

🞎**Споделено управление** с държавите членки

X **Непряко управление** чрез делегиране на задачи по изпълнението на бюджета на:

* 🞎 трети държави или на органите, определени от тях;
* X международни организации и техните агенции (да се уточни);
* 🞎ЕИБ и Европейския инвестиционен фонд;
* 🞎органите, посочени в членове 70 и 71 от Финансовия регламент;
* 🞎публичноправни органи;
* X частноправни органи със задължение за обществена услуга, доколкото предоставят подходящи финансови гаранции;
* X частноправни органи в държава членка, на които е възложено осъществяването на публично-частно партньорство и които предоставят подходящи финансови гаранции;
* 🞎лица, на които е възложено изпълнението на специфични дейности в областта на ОВППС съгласно дял V от ДЕС и които са посочени в съответния основен акт.

Забележки:

2. МЕРКИ ЗА УПРАВЛЕНИЕ

2.1. Правила за мониторинг и докладване

*Да се посочат честотата и условията.*

В съответствие с РЕГЛАМЕНТ (ЕО) № 1257/96 НА СЪВЕТА от 20 юни 1996 г. относно хуманитарната помощ Комисията контролира и прави оценка на операциите, свързани с хуманитарната помощ, в съответствие с действащите бюджетни и други процедури, и по-специално с процедурите, предвидени във Финансовия регламент, приложим спрямо общия бюджет на ЕС. Комисията прави редовна оценка на операции за хуманитарна помощ с цел да установи дали те са постигнали набелязаните цели и да разработи насоки за подобряване на ефективността на следващи операции Комисията докладва на Комитета, създаден в съответствие с член 17 от Регламента.

2.2. Системи за управление и контрол

С цел да се гарантира прозрачност и отчетност на начина, по който се изразходват средствата на европейската помощ, в края на всяка година генерална дирекция „Европейска гражданска защита и европейски операции за хуманитарна помощ“ (ECHO) на Европейската комисия съставя годишен доклад. В доклада, който е на разположение на обществеността, се представят начинът на изразходване на бюджета, както и извършените дейности. ECHO подлежи редовно на годишен подробен преглед на процедурите и на валидиране на разходите на дирекцията. [Одитите](http://ec.europa.eu/echo/who/accountability/auditing_en) се извършват от Европейската сметна палата, както и от Службата за вътрешен одит на Комисията. ECHO извършва също така одити на партньорите с цел оценяване на това, дали отпуснатите безвъзмездни средства са изразходвани съгласно установените правила, и предоставяне на препоръки за подобряване на финансовото управление на партньорите.

2.3. Мерки за предотвратяване на измами и нередности

*Да се посочат съществуващите или планираните мерки за превенция и защита, например от стратегията за борба с измамите.*

ECHO разполага със стратегия против измамите. Стратегията обхваща всички ключови области, като например всички етапи на цикъла на борба с измамите (предотвратяване, разкриване, и корективни мерки); вътрешни и външни измами; всички дейности на генералната дирекция, по-специално действията в областта на хуманитарната помощ и гражданската защита; режими на пряко и непряко управление; и включване в законодателството на ефективни защити в срещу измамите.

3. ОЧАКВАНО ФИНАНСОВО ОТРАЖЕНИЕ НА ПРЕДЛОЖЕНИЕТО/ИНИЦИАТИВАТА

3.1. Функции от многогодишната финансова рамка и предложени нови разходни бюджетни редове

|  |  |  |  |  |  |  |
| --- | --- | --- | --- | --- | --- | --- |
|  |  |  |  | | | |
| Функция от многогодишната финансова рамка | Бюджетен ред | Вид на разхода | Вноска | | | |
|  | **Функция 6 Съседните региони и светът** | Многогод./едногод[[6]](#footnote-7). | от държави от ЕАСТ[[7]](#footnote-8) | от държави кандидатки[[8]](#footnote-9) | от трети държави | по смисъла на член [21, параграф 2, буква б)] от Финансовия регламент |
| 6. | 15 01 02 Разходи за подкрепа на „Хуманитарна помощ“ | Едногод. | ДА | ДА | ДА | НЕ |
| 6. | 15 03 01 Хуманитарна помощ | Многогод. | ДА | ДА | ДА | НЕ |

3.2. Очаквано отражение върху разходите

3.2.1. Обобщение на очакваното отражение върху разходите

млн. EUR (до 3-тия знак след десетичната запетая)

*В допълнение към ресурсите, предоставени съгласно тавана на МФР за функция, [5 468 000 000 EUR ] (по текущи цени) ще бъдат на разположение като външни целеви приходи по смисъла на член 21, параграф 5 от Финансовия регламент като финансиране от Инструмента на Европейския съюз за възстановяване. От тях до 42 000 000 EUR могат да бъдат предназначени за административни разходи, включително разходи за външен персонал.*

*Индикативната разбивка на разходите от външни целеви приходи е както следва:*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| [–Хуманитарна помощ] |  |  | **2021 г.** | **2022 г.** | **2023 г.** | **2024 г.** | **2025 г.** | **2026 г.** | **2027 г.** | **ОБЩО** |
| Оперативни разходи от външните целеви приходи от ИЕСВ | Поети задължения | (1) | 1316,170 | 1341,170 | 1368,170 | 1400,490 | - | - | - | 5426,000 |
| Плащания | (2) | 864,621 | 1214,845 | 1356,504 | 1383,504 | 477,110 | 129,416 | - | 5426,000 |
| Административни разходи от външните целеви приходи от ИЕСВ | Поети задължения = Плащания | (3) | 5,830 | 7,830 | 7,830 | 7,830 | 5,830 | 4,230 | 2,620 | 42,000 |
| Общо външни целеви приходи | Поети задължения | =1+3 | 1322,000 | 1349,000 | 1376,000 | 1408,320 | 5,830 | 4,230 | 2,620 | 5468,000 |
| Плащания | =2+3 | 870,451 | 1222,675 | 1364,334 | 1391,334 | 482,940 | 133,646 | 2,620 | 5468,000 |

|  |  |  |
| --- | --- | --- |
| **Функция от многогодишната финансова**  **рамка** | 7 | „Административни разходи“ |

млн. EUR (до 3-тия знак след десетичната запетая)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | | **2021 г.** | **2022 г.** | **2023 г.** | **2024 г.** | **2025 г.** | **2026 г.** | **2027 г.** | **ОБЩО** |
| Човешки ресурси | |  |  |  |  |  |  |  |  |
| Други административни разходи | |  |  |  |  |  |  |  |  |
| **ОБЩО бюджетни кредити за ФУНКЦИЯ 7 от многогодишната финансова рамка** | (Общо поети задължения = oбщо плащания) | **-** | **-** | **-** | **-** | **-** | **-** | **-** | **-** |

3.2.2. Резюме на очаквано отражение върху бюджетните кредити за административни разходи

* 🞎 Предложението/инициативата не налага използване на бюджетни кредити за административни разходи
* X Предложението/инициативата налага използване на бюджетни кредити за административни разходи съгласно обяснението по-долу:

млн. EUR (до 3-тия знак след десетичната запетая)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Години** | **2021 г.** | **2022 г.** | **2023 г.** | **2024 г.** | **2025 г.** | **2026 г.** | **2027 г.** | **ОБЩО** |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ФУНКЦИЯ 7**  **от многогодишната финансова рамка** |  |  |  |  |  |  |  |  |
| Човешки ресурси |  |  |  |  |  |  |  |  |
| Други административни разходи |  |  |  |  |  |  |  |  |
| **Междинен сбор за ФУНКЦИЯ 7**  **от многогодишната финансова рамка** | - | - | - | - | - | - | **-** | **-** |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Извън ФУНКЦИЯ 7[[9]](#footnote-10)**  **от многогодишната финансова рамка** |  |  |  |  |  |  |  |  |
| Човешки ресурси — външни целеви приходи (без връзка с научните изследвания) | 4,000 | 6,000 | 6,000 | 6,000 | 4,000 | 2,400 | 0,800 | 29,200 |
| Други разходи с административен характер — външни целеви приходи (без връзка с научните изследвания) | 1,830 | 1,830 | 1,830 | 1,830 | 1,830 | 1,830 | 1,820 | 12,800 |
| Междинен сбор на външните целеви приходи (без връзка с научните изследвания) | 5,830 | 7,830 | 7,830 | 7,830 | 5,830 | 4,230 | 2,620 | 42,000 |
| **Междинен сбор**  **извън ФУНКЦИЯ 7**  **от многогодишната финансова рамка** | 5,830 | 7,830 | 7,830 | 7,830 | 5,830 | 4,230 | 2,620 | 42,000 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ОБЩО** | **5,830** | **7,830** | **7,830** | **7,830** | **5,830** | **4,230** | **2,620** | **42,000** |

Бюджетните кредити, необходими за човешки ресурси и други разходи с административен характер, ще бъдат покрити от бюджетните кредити на ГД, които вече са определени за управлението на действието и/или които са преразпределени в рамките на ГД, при необходимост заедно с всички допълнителни отпуснати ресурси, които могат да бъдат предоставени на управляващата ГД в рамките на годишната процедура за отпускане на средства и като се имат предвид бюджетните ограничения. Допълнителният персонал ще бъде само външен персонал и ще се финансира единствено от целеви приходи.

3.2.2.1. Очаквани нужди от човешки ресурси

* 🞎 Предложението/инициативата не налага използване на човешки ресурси
* 🗹 Предложението/инициативата налага използване на човешки ресурси съгласно обяснението по-долу:

*Оценката се посочва в еквиваленти на пълно работно време*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Години** | | **2021 г.** | **2022 г.** | **2023 г.** | **2024 г.** | **2025 г.** | **2026 г.** | **2027 г.** |
| **• Длъжности в щатното разписание (длъжностни лица и срочно наети служители)** | | | | | | | | |
| Централа и представителства на Комисията | |  |  |  |  |  |  |  |
| Делегации | |  |  |  |  |  |  |  |
| Научни изследвания | |  |  |  |  |  |  |  |
| **• Външен персонал (в еквивалент на пълно работно време: ЕПРВ) — ДНП, МП, КНЕ, ПНА и МЕД** [[10]](#footnote-11)  Функция 7 | | | | | | | | |
| Финансирани от ФУНКЦИЯ 7 от многогодишната финансова рамка | — в централата |  |  |  |  |  |  |  |
| — в делегациите |  |  |  |  |  |  |  |
| Финансирани от финансовия пакет на програмата **[[11]](#footnote-12)** | — в централата |  |  |  |  |  |  |  |
| — в делегациите |  |  |  |  |  |  |  |
| Други: външни целеви приходи (научни изследвания) | |  |  |  |  |  |  |  |
| Други: външни целеви приходи (без връзка с научните изследвания) | | 50 | 75 | 75 | 75 | 50 | 30 | 10 |
| **ОБЩО** | | **50** | **75** | **75** | **75** | **50** | **30** | **10** |

Нуждите от човешки ресурси ще бъдат покрити от персонала на ГД, на който вече е възложено управлението на дейността и/или който е преразпределен в рамките на ГД, при необходимост заедно с всички допълнителни отпуснати ресурси, които могат да бъдат предоставени на управляващата ГД в рамките на годишната процедура за отпускане на средства и като се имат предвид бюджетните ограничения. Допълнителният персонал ще бъде само външен персонал и ще се финансира единствено от целеви приходи.

Описание на задачите, които трябва да се изпълнят:

|  |  |  |
| --- | --- | --- |
| Външен персонал | Външният персонал ще подпомага длъжностните лица и срочно наетите служители да допринасят за изпълнението на мерките, посочени в Регламента за Европейски инструмент за възстановяване, като те бъдат осъществявани по линия на Регламента за хуманитарната помощ. |  |

3.3. Очаквано отражение върху приходите

* X Предложението/инициативата няма финансово отражение върху приходите.
* 🞎 Предложението/инициативата има следното финансово отражение:
  + - 🞎 върху собствените ресурси
    - 🞎 върху разните приходи

Моля, посочете дали приходите са записани по разходни бюджетни редове 🞎.

млн. EUR (до 3-тия знак след десетичната запетая)

|  |  |  |  |  |  |  |  |
| --- | --- | --- | --- | --- | --- | --- | --- |
| Приходен бюджетен ред: | Отражение на предложението/инициативата | | | | | | |
| **2021 г.** | **2022 г.** | **2023 г.** | **2024 г.** | **2025 г.** | **2026 г.** | **2027 г.** |
| Статия …. |  |  |  |  |  |  |  |

За целевите приходи да се посочат съответните разходни бюджетни редове.

Други забележки (например метод/формула за изчисляване на отражението върху приходите или друга информация).

1. https://ec.europa.eu/commission/sites/beta-political/files/budget-may2018-neighbourhood-world-swd\_en.pdf [↑](#footnote-ref-2)
2. https://ec.europa.eu/echo/partnerships/consultations/consultations\_en [↑](#footnote-ref-3)
3. https://ec.europa.eu/echo/funding-evaluations/evaluations\_en [↑](#footnote-ref-4)
4. Съгласно член 58, параграф 2, буква а) или б) от Финансовия регламент. [↑](#footnote-ref-5)
5. Подробности във връзка с методите на управление и позоваванията на Финансовия регламент могат да бъдат намерени на уебсайта BudgWeb: [https://myintracomm.ec.europa.eu/budgweb/EN/man/budgmanag/Pages/budgmanag.aspx](https://myintracomm.ec.europa.eu/budgweb/EN/man/budgmanag/Pages/budgmanag.aspx.) [↑](#footnote-ref-6)
6. Многогод. = многогодишни бюджетни кредити / едногод. = едногодишни бюджетни кредити. [↑](#footnote-ref-7)
7. ЕАСТ: Европейска асоциация за свободна търговия. [↑](#footnote-ref-8)
8. Държави кандидати и, ако е приложимо, държави потенциални кандидати от Западните Балкани. [↑](#footnote-ref-9)
9. Техническа и/или административна помощ и разходи в подкрепа на изпълнението на програми и/или дейности на ЕС (предишни редове „BA“), непреки научни изследвания, преки научни изследвания. [↑](#footnote-ref-10)
10. ДНП = договорно нает персонал; МП = местен персонал; КНЕ = командирован национален експерт; ПНА = персонал, нает чрез агенции за временна заетост; МЕД = младши експерт в делегация. [↑](#footnote-ref-11)
11. Подтаван за външния персонал, покрит с бюджетните кредити за оперативни разходи (предишни редове „BA“). [↑](#footnote-ref-12)